stanford-oval/wikipedia huggingface dataset:
פול רוזנברג (סוחר אמנות)
ביוגרפיה > אוסף האמנות

רוזנברג היה בעל טעם וכישרון יוצא דופן לגילוי ציירים בתחילת דרכם, וסייע להתפתחות אוספי אמנות רבים באירופה ובארצות הברית, ובכללם אלה של מכון האמנות של שיקגו, מוזיאון פילדלפיה לאמנות, והמוזיאון לאמנות מודרנית בניו יורק. ציורים מאוסף האמנות שלו מצאו את דרכם למוזיאונים הגדולים בעולם, כולל ציורו של ואן גוך, ליל כוכבים, במוזיאון לאמנות מודרנית. רוזנברג עצמו ייחס את הצלחתו כסוחר בין היתר לעובדה שהוא מעולם לא ניסה למכור: "ציורים טובים מוכרים את עצמם. איני מוכר דבר שלא הייתי רוצה לשמור לעצמי". על היצירות ששמר לעצמו אמר כי "כל הון שבעולם לא יוכל לקנות אף אחת מהן, הן מבטאות את חיי".
אוסף האמנות שהותיר אחריו בפריז הוחרם על ידי הנאצים בתקופת הכיבוש הנאצי בשנת 1941. במהלך המלחמה, הצליחה תנועת ההתנגדות הצרפתית להשיב אליו את אחד מהציורים שנבזזו.
המומחה לאמנות נבזזת הקטור פליסיאנו, תיאר בספרו "המוזיאון האבוד" משנת 1998 כיצד בצרפת לבדה הוחרמו 203 אוספים, ובהם קרוב ל-22,000 יצירות אמנות. הפרסום אילץ את המוזיאון לאמנות בסיאטל להחזיר ליורשיו של רוזנברג את ציור האודליסק של מאטיס. היורשים מכרו אותו במכירה פומבית בשנת 2007, עבור 33 מיליון דולר. בנוסף השיב למשפחה מרכז ז'ורז' פומפידו הפריזאי את הציור "אשה באדום וירוק" (Femme en rouge et vert) מאת פרנאן לז'ה, שנמכר על-ידם בשנת 2003 עבור סכום של 16 מיליון אירו.
מספר יצירות נוספות, ביניהם ציורים של קלוד מונה ופייר בונאר שמקום הימצאם אותר על ידי פליסיאנו, נמכרו עבור סכום כולל של 14 מיליון יורו. עם זאת, 64 יצירות אמנות נוספות מהאוסף של רוזנברג עדיין פזורים ברחבי העולם, ונחשבים לאבודים.
משפחתו

רוזנברג הוא אחיו של לאונסה (Léonce) רוזנברג, סוחר אמנות בזכות עצמו. לרוזנברג נולדו בן ובת. בנו אלכסנדר פ' רוזנברג ירש את הגלריה של אביו בניו יורק, והיה לסוחר אמנות בולט בניו יורק עד לפטירתו בשנת 1987. בתו, מישלין רוזנברג, היא אמה של העיתונאית הצרפתייה אן סינקלייר, היורשת של חלק מנכסיו והונו העצום של רוזנברג לאחר פטירתה של אמה.
בשנת 2008 תרמה סינקלייר לצרפת את אחד מציוריו של פיקאסו - "דיוקן של גברת רוזנברג ובתה", ציור של אמה וסבתה. היא אף עוסקת בכתיבת ספר ביוגרפיה ראשון על סבה.
הערות שוליים

↑  Paul Rosenberg, Art Dealer, Dies. The New York Times, July 1, 1959
↑
↑  2 Hector Feliciano, The Lost Museum, New York, 1997, pp. 52–74.
↑  דורית דיקשטיין-שומרון, מאטיס ודגה ניצלו בשואה, באתר וואלה, 18 בדצמבר 2003
↑  באתר מוזיאון פיקאסו
| --- | --- |
בקרת זהויות :  NLI: 987007601768105171  BNE: XX5314948  BnF: cb16589157x (data)  GND: 130441597  ISNI: 0000 0000 8355 3671  LCCN: no2010170881  Léonore: 328213  NKC: xx0154763  NTA: 352159758  RKD: 453899  SNAC: w6611tzw  SUDOC: 171820673  Trove: 1536946  ULAN: 500372940  VIAF: 8493826   WorldCat (עם VIAF): 8493826
פוטוקרטיטיס

| --- | --- |
 תחום:  רפואת עיניים 
 קישורים ומאגרי מידע
 eMedicine:  799025 
 
פוטוקרטיטיס היא דלקת קרנית העין כתוצאה מחשיפה לקרינת אור מסוג על-סגול B ‏(UVB). זוהי למעשה כווייה של הקרנית שהיא החלק השקוף על גלגל העין. נקראת גם הבזקי הרתכים (welder's flash) או עיוורון שלג (snow blindness). יכול להיגרם כתוצאה מהשתקפות חזקה של אור השמש על גבי מים צלולים, שלג, זכוכיות, בעת ליקוי חמה וכן מכל מקור מלאכותי של קרינת UVB, כגון מיטות שיזוף, רתכות, נורות הלוגן, הבזקים של מצלמות וכדומה.
בצביעה פלואורסצנטית תחת אור כחול ניתן לראות כיבים בקרנית. התסמינים כוללים כאב, דמעת, אדמומיות, כאבי ראש, עפעפיים נפוחים, פרכוס עפעפיים (עפעוף בלתי נשלט של העפעף,  Blepharospasm), רגישות לאור (פוטופוביה), ראיית הילה מסביב למקורות אור וראייה מעורפלת. יכול לכלול גם אובדן ראייה זמני ותחושה של הימצאות חול בעין. התסמינים יכולים להתפתח תוך כ-6-12 שעות לאחר החשיפה.
בדרך כלל התופעה חולפת לאחר ריפוי טבעי שאורך כ-18-48 שעות. הטיפול נועד להקלה בתסמינים: תמיסות אנטיביוטיות למניעת סיבוכים, טיפות עיניים משככות כאבים ושמירה על העפעף סגור- ניתן אפילו על ידי פלסטרים.
מניעה כוללת שימוש במשקפי שמש בעלי הגנה נגד קרינת UVB. מומלץ על שימוש במשקפיים בעלות מגני צדדים למניעת כניסת קרינה מצידי הראש.
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פולין באירוויזיון לרוקדים צעירים

| --- | --- |
 מדינה:  פולין פולין
 רשת שידור:  TVP
 השתתפות ראשונה:  שוודיה סטוקהולם, 1993
 זכיות:  הממלכה המאוחדת לונדון, 2001   צ'כיה פלזן, 2015   צ'כיה פראג, 2017
 השתתפויות:  11 (8 בגמר)
 היעדרויות:  0
 אירוח האירוויזיון:  פולין גדיניה, 1997   פולין ורשה, 2005   פולין גדנסק, 2013
 השתתפות אחרונה:  צ'כיה פראג, 2017
 
פולין נטלה חלק באירוויזיון לרוקדים צעירים 11 פעמים, מאז הופעת הבכורה שלה בשנת 1993. פולין ניצחה בתחרות שלוש פעמים, מספר הניצחונות השני הכי גבוהה בתחרות עד כה.
הישגים

פולין נטלה חלק בתחרות 11 פעמים מתוכם ניצחה 3 פעמים. כיום נמצאת פולין במקום השני בטבלת הזכויות לבדה, שבמקום השלישי מאחוריה נמצאת הולנד עם שני ניצחונות. נכון להיום, פולין ביחד עם ספרד הם המדינות היחידות שניצחו בתחרות פעמיים ברצף.
פולין זכתה במקום הראשון 3 פעמים: בפעם הראשונה ב-2001, בפעם השנייה ב-2015 ובפעם השלישית ב-2017. פולין זכתה גם במקום השני פעם אחת ב-2005.
הרקדנים והריקודים שייצגו את פולין באירוויזיון לרוקדים צעירים

שורה בצהוב מסמלת ניצחון של המתמודדת באותה תחרות

 שורה באפור מסמלת תחרות בה המתמודדת הגיעה למקום השני

 שורה בחום מסמלת תחרות בה המתמודדת הגיעה למקום השלישי

 שורה באדום מסמלת תחרות בה המתמודדת דורגה במקום האחרון

 שורה בירוק-זית מסמלת תחרות ממנה המתמודדת פרשה או שלא השתתפה לאחר שכבר נבחר שיר
| שנה | אמן | ריקוד | כוריאגרף | גמר | חצי גמר |
| --- | --- | --- | --- | --- | --- |
| 1993 | אנה שאשיידק ויאצק ברס | "Esmeralda" | א. וגנובה | - | העפילו לגמר |
| 1995 | פיליפ ברנקייביץ' | "Paquita" | מ. פטיפה | - | העפיל לגמר |
| 1997 | מגדלנה דז'גיילבסקה וברטוש אנצ'יקובסקי | "Paquita - Grand pas de deux" | פ. קאפאוסטה | - | העפילו לגמר |
| 1999 | מרתה וויטצ'בסקה ומרצ'ין קרייבסקי | "Stars & Stripes" | ג. באלאנצ'ין | - | העפילו לגמר |
| 2001 | דוד ומרצין קופינסקי | "Brothers" | א. וסלובסקי | 1 | העפילו לגמר |
| 2003 | ג'אקוב גרדה | לא ידוע | לא ידוע | לא העפיל לגמר | לא העפיל לגמר |
| 2005 | אלנה קפוראיינה ומיכאל ווילוט | "May I have a dance" | ר. קומוסה | 2 | העפילו לגמר |
| 2011 | אדם מיסלינסקי | "Mania - C" | קטרז'ינה קמיץ | לא העפיל לגמר | לא העפיל לגמר |
| 2013 | כריסטוף סזבו | "My Life and Love Might Still Go on in Your Heart" | קטרז'ינה קובלסקה | לא העפיל לגמר | לא העפיל לגמר |
| 2015 | ויקטוריה נובק | "Piece in Old Style" | יאצק פריזובוליץ' | 1 | העפילה לגמר |
| 2017 | פאולינה בידז'נסקה | "La Certa" | ג'ייסק פרזבלובסקי | 1 | העפילה לגמר |
אירוח התחרות

פולין אירחה את התחרות בשנים: 1997, 2005 ו-2013. 
פולין היא המדינה היחידה שאירחה את האירוויזיון לרוקדים צעירים שלוש פעמים.
| שנה | העיר המארחת | מקום התחרות | מנחים |
| --- | --- | --- | --- |
| 1997 | גדיניה | התיאטרון המוזיקלי דנוטה בדושקובה | גראצינה טורביצה, בוגוסלב קצ'ינסקי (חצי גמר) והנק ואן דר מיולן (גמר) |
| 2005 | ורשה | התיאטרון הלאומי של ורשה | אגתה קרונסקה |
| 2013 | גדנסק | האופרה הממלכתית הבלטית | תומאס קאמל |
ראו גם

האירוויזיון לרוקדים צעירים
פולין באירוויזיון
עמלץ מאקו

| עמלץ מאקו |
| --- | --- |
 
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
סדרה:: דמויי עמלץ
משפחה:: עמלציים
סוג:: עמלץ מאקו
שם מדעי
 Isurus ‏רפינסק, 1810
עמלץ מאקו (שם מדעי: Isurus) הוא סוג של דגי סחוס גדולים החיים באוקיינוס הפתוח בכל העולם ובעיקר סביב האזורים הטרופיים והסובטרופיים.
סוג זה כולל 2 מינים מהירים בעלי סנפירים גדולים, לסתות גדולות ושיניים מעוקלות וקטלניות. הם קרובי משפחתו של העמלץ הלבן הקטלני ודומים לו מאוד. ישנם בסוג עוד כמה מינים נכחדים.
למרות מראם המאיים הם ניזונים בעיקר מדגים קטנים ודיונונים החיים באוקיינוס. לעיתים נדירות עמלצים כחולים יתקפו צוללנים, כנראה עקב טעות בזיהוי.
מינים

עמלץ כחול (Isurus oxyrinchus)
עמלץ ארך-סנפיר (Isurus paucus)
מינים > מינים נכחדים

Isurus desori
Isurus escheri
Isurus flandricus
Isurus minutus
Isurus nakaminatoensis
Isurus planus
Isurus praecursor
Isurus rameshi
Isurus spallanzani
פואבלו

ערך זה עוסק בסוג קהילה מסורתית אינדיאנית. אם התכוונתם למשמעות אחרת, ראו .
פואבלו דה טאוס בשנת 1920 בקירוב
פּוּאֶבּלוֹ (Pueblo) היא קהילה מסורתית של אינדיאנים בחלק הדרום-מערבי של ארצות הברית. הקהילות ידועות ברחבי העולם בשל הבניינים העשויים מלבני חומר, המכונים לעיתים בשם "פואבלוס", למרות שכיום רק בחלק קטן מהפואבלוס יש בניינים מסוג זה.
| --- | --- |
בקרת זהויות :  NARA: 10642015 
ערך זה הוא קצרמרבנושא ארצות הברית. אתם מוזמנים לתרום לוויקיפדיה ו.
פוטוקינה

| --- | --- |


 סוג:  יריד מסחרי, יריד מסחרי מוביל 
 מדינה:  גרמניה גרמניה
 מיקום:  קלן 
 מועדים
 תאריכי פעילות:  1950–הווה (כ־74 שנים) 
 קואורדינטות:  50°56′52″N 6°59′01″E﻿ / ﻿50.9479°N 6.9837°E﻿ / 50.9479; 6.9837
 אתר רשמי
  (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניפוטוקינה(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניפוטוקינה
 
הכניסה הדרומית לתערוכה, פוטוקינה 2008
פוטוקינה (באנגלית: photokina) הוא יריד הסחר הגדול ביותר בתחום תעשיית הצילום. האירוע מתרחש בספטמבר כל שנתיים, בעיר קלן שבגרמניה. תערוכת פוטוקינה הראשונה התקיימה ב-1950. האירוע הוא בעל חשיבות רבה בתחום הטכנולוגיה בכלל ובתחום הצילום בפרט, עד כדי כך שבפוטוקינה 1964 שלח נשיא ארצות הברית דווייט אייזנהאואר מברק ברכה לרגל הפתיחה. חברות צילום רבות מנצלות את הבמה של התערוכה להכרזה על מוצרים ועל פיתוחים חדשים.
פוטוקינה 2008, שנערכה מ-26 בספטמבר עד 1 באוקטובר 2008, הייתה התערוכה הגדולה ביותר עד כה. השתתפו בה 1,579 ספקים שונים מ-46 מדינות, ויותר מ-169,000 מבקרים מ-61 מדינות שונות.
לאחר 70 שנות פעילות, בנובמבר 2020 הודיעה החברה כי התערוכה נסגרה ולא תתקיים עד להודעה חדשה.
עמלץ הסלמון

| עמלץ הסלמון |
| --- | --- |
 
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
סדרה:: דמויי עמלץ
משפחה:: עמלציים
סוג:: למנה
מין:: עמלץ הסלמון
שם מדעי
 Lamna ditropis ‏האבס, 1947
תחום תפוצה

עמלץ הסלמון המכונה גם כריש הסלמון ועמלץ האלתית (שם מדעי: Lamna ditropis) הוא מין של כריש גדול וקרוב משפחה של העמלץ הלבן והוא נפוץ בעיקר בימים הממוזגים שבצפון האוקיינוס השקט.
מאפיינים

בדומה לעמלציים אחרים לכריש הסלמון יכולת לשמור זמנית על טמפרטורה פנימית גבוהה יותר מטמפרטורת הסביבה, לעומת יתר הדגים בעלי הדם הקר. שמו ניתן לו עקב הטרף העיקרי שלו דגי סלמון (או אלתית).
הכרישים אפורים-שחורים בפלג הגוף העליון ולבנים, לעיתים עם כתמים כתומים, מלמטה. החוטם קצר וחרוטי והעיניים גדולות ביותר ועוזרות לכריש לראות היטב. אורכם 200–260 ס"מ ומשקלם עד 220 ק"ג, אך לעיתים גם עד 450 ק"ג.
הם ניזונים מסלמונים שונים, דיונונים, דגי הרינג ודג הצובל.
הערות שוליים

↑  עמלץ הסלמון באתר הרשימה האדומה של IUCN
| --- | --- |
בקרת זהויות :  NLI: 987007532770105171 
ערך זה הוא קצרמרבנושא דגים. אתם מוזמנים לתרום לוויקיפדיה ו.
פיזה (כדורגל)

מועדון ספורט פיזה (באיטלקית: Pisa Sporting Club. ב-1994 – Associazione Calcio Pisa, אחר כך Pisa Calcio וב-2009 – Associazione Calcio Pisa 1909), הידוע יותר בשמו המקוצר פיזה, הוא מועדון כדורגל איטלקי המייצג את העיר פיזה שבאיטליה. המועדון משחק בסרייה ב', ליגת המשנה באיטליה.
באליפות איטליה בכדורגל 1920/1921 היא העפילה למשחק הגמר בו הפסידה לפרו ורצ'לי. בעונת 1965/1966 עלה המועדון לסרייה ב' אך ירד לליגה השלישית. בעונת 1968/1969 הקבוצה עלתה לראשונה לסרייה א' אך ירדה בחזרה לסרייה ב'. בשנות ה-80 וה-90 היא שחיקה מספר עונת בסרייה א' אך בסוף ירדה.
בשנת 1994 לאור הקשיים הכלכליים המועדון אורגן מחדש והחל לשחק מהליגה הנמוכה. מאז הוא משחק בליגות שונות ללא יכולת לשחזר את יכולתו בשנות ה-80.
שחקנים מפורסמים בעבר ובהווה

ארגנטינה דייגו סימאונה
דנמרק הנריק לארסן
ברזיל דונגה
איטליה לאונרדו בונוצ'י
איטליה כריסטיאן ויירי
איטליה מרקו טארדלי
הולנד וים קיפט
פול ריטר

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  20 בדצמבר 1966 גרייבסנד, אנגליה, הממלכה המאוחדת 
 פטירה:  5 באפריל 2021 (בגיל 54) פאוורשאם, אנגליה, הממלכה המאוחדת 
 שם לידה:  Simon Paul Adams 
 מדינה:  הממלכה המאוחדת 
 תקופת הפעילות:  1992–2021 (כ־29 שנים)
 מקום לימודים:  קולג' סנט ג'ון  תיכון גרייבסנד 
 מספר צאצאים:  2 
 פרסים והוקרה:  פרס מיוחד של עולם התאטרון (2009) 
 פרופיל ב-IMDb
 
פול ריטר (באנגלית: Paul Ritter;‏ 20 בדצמבר 1966 – 5 באפריל 2021) היה שחקן תיאטרון קולנוע וטלוויזיה בריטי.
קריירה

ריטר שיחק בסרטי הקולנוע "קוונטום של נחמה", "Son of Rambow", "הארי פוטר והנסיך חצוי-הדם", "נער משום מקום", "The Eagle" ובסדרת הטלוויזיה "Instinct" משנת 2007.
עוד השתתף ריטר בסדרה הקומית "Pulling" של ה-BBC, במותחן "ורה" של ITV1, ובסיטקום של ערוץ 4 "ארוחת ליל שישי".
בסדרת המחזות ההיסטוריים של שייקספיר "הכתר החלול" ששודרו ב-BBC2 גילם ריטר את פיסטול במחזה "הנרי הרביעי, חלק שני". בכתבה בטלגרף תואר ריטר כשחקן הנועד לגדולות בזמן הקרוב.
בסרט הטלוויזיה "Tommy Cooper: Not Like That, Like This" גילם ריטר את השחקן הקומי אריק סייקס.
ב-2009 היה ריטר מועמד לפרס טוני על תפקידו במחזה "The Norman Conquests". בשנת 2012 הופיע בעיבוד לתיאטרון של הרומן "המקרה המוזר של הכלב בשעת לילה" מאת מארק האדון בתיאטרון המלכותי הלאומי בתפקיד אד בון אביו של כריסטופר, הדמות הראשית. ב-2013 גילם את דמותו של ג'ון מייג'ור במחזה "The Audience" מאת פיטר מורגן. ב-2015 שיחק בתפקיד ראשי בסדרת הריגול מתקופת המלחמה הקרה "המשחק".
ריטר נפטר ב-5 באפריל 2021 כתוצאה מגידול מוחי.
חיים אישיים

הוא היה נשוי ואב לשני בנים.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2007 |  | Son of Rambow | מורה לגאוגרפיה |  |
| 2008 | קוונטום של נחמה | Quantum of Solace | גאי היינס |  |
| 2009 | הארי פוטר והנסיך חצוי-הדם | Harry Potter and the Half-Blood Prince | אלדרד וורפל |  |
| 2011 – | ארוחת ליל שישי | Friday Night Dinner | מרטין גודמן | סדרת טלוויזיה |
| 2011 | תקוות גדולות | Great Expectations | ג'ון ומיק | מיני-סדרה |
| 2011 | צבא היבשה של נשים | Land Girls | פרנק טאקר |  |
| 2012 | דירק ג'נטלי | Comedy Showcase | ג'ים קוסטלו |  |
| 2012 |  | Dirk Gently | אוליבר ריינולדס |  |
| 2012 | הנרי הרביעי, חלק שני | Henry IV, Part II | פיסטול | מתוך "הכתר החלול" |
| 2013 |  | Complicit | תומאס | סרט טלוויזיה של ערוץ 4 |
| 2014 |  | Tommy Cooper: Not Like That, Like This | אריק סייקס |  |
| 2014 |  | Chasing Shadows | לאונרד ואנס |  |
| 2014 | המשחק | The Game | בובי ווטרהאוס |  |
| 2014 | מאפ ולוצ'יה | Mapp and Lucia | הכומר קנת' ברטלט |  |
| 2015 | סוויטה צרפתית | Suite Française | מסייה דובואה |  |
| 2015–2018 | בלי לפגוע | No Offence | רנדולף מילר | תפקיד ראשי (3 עונות); 21 פרקים |
| 2015 |  | Top Coppers | הארי מק'קריין |  |
| 2016 | גולם רצחני | The Limehouse Golem | אוגוסטוס רוואלי |  |
| 2017 | שעתם היפה | Their Finest | ריימונד פארפיט |  |
| 2017 | רגליים קרות | Cold Feet | בנג'מין סטיבנס | עונה שביעית |
| 2018 | חולה אהבה | Lovesick | פיטר | בפרק "מרת'ה" |
| 2018 | פסיכולוג לרגע | Hang Ups | ורנר ליינהרט | סדרת טלוויזיה |
| 2019 | צ'רנוביל | Chernobyl | אנטולי דיאטלוב | מיני-סדרה |
| 2019 | יקטרינה הגדולה | Catherine the Great | אלכסנדר סובורוב | סדרת טלוויזיה |
| 2019 | פשע במעגל סגור | The Capture | מרקוס לוי | סדרת טלוויזיה |
| 2019 | המשפט של כריסטין קילר | The Trial of Christine Keeler | ג'רמי | סדרת טלוויזיה |
| 2020 | בלגרביה | Belgravia | טרטון | מיני-סדרה |
| 2022 | האיש שלא היה | Operation Mincemeat | בנטלי פרצ׳ס | סרט קולנוע |
הערות שוליים

↑  Catriona Wightman. "National Theatre : Company Members : Paul Ritter". National Theatre. אורכב מ-המקור ב-2014-12-17. נבדק ב-18 במרץ 2010. {{cite web}}:  (עזרה)
↑  Dan French (15 באוקטובר 2009). "McKee, Blethyn sign for new ITV1 thriller". Digital Spy. נבדק ב-18 במרץ 2010. {{cite web}}:  (עזרה)
↑  Catriona Wightman (13 בפברואר 2010). "Greig, Bird for new Channel 4 comedy". Digital Spy. נבדק ב-18 במרץ 2010. {{cite web}}:  (עזרה)
↑    Ben Lawrence, ‏The Hollow Crown: Henry V, BBC Two, review, The Telegraph, 22 July 2012
↑  Andrew Gans (5 במאי 2009). "Nominations for 2009 Tony Awards Announced; Billy Elliot Earns 15 Nominations". Playbill. נבדק ב-18 במרץ 2010. {{cite web}}:  (עזרה)
↑  Geoghegan, Kev (6 באוגוסט 2012). "National Theatre adapts Mark Haddon's Curious Incident". BBC News. נבדק ב-14 באוקטובר 2012. {{cite news}}:  (עזרה)
↑  Friday Night Dinner star Paul Ritter dies of brain tumour at 54, the Guardian, ‏6 באפריל 2021 (באנגלית)
| --- | --- |
בקרת זהויות :  NLI: 987007361194205171  GND: 119246155X  LCCN: no2013109175  MusicBrainz: c974ab33-a23d-460d-8d36-6b41aad50dd7  SUDOC: 241731232  VIAF: 307447876   WorldCat (עם VIAF): 307447876
פיב"א אפריקה

| --- | --- |

 ענפי ספורט:  כדורסל
 תחום השיפוט:  יבשתי, אפריקה
 השתייכות:  פיב"א
 מיקום המטה:  קהיר, מצרים   אביג'אן, חוף השנהב
 תאריך ייסוד:  1961
 מספר חברות:  54
 http://www.fibaafrica.com/
פיב"א אפריקה (באנגלית: FIBA Africa) היא התאחדות כדורסל אזורית של פיב"א שאליה שייכות כל 53 פדרציות פיב"א באפריקה. ההתאחדות הוקמה בשנת 1961. פיב"א אפריקה מתחזקת משרדים באביג'אן ובקהיר.
תחרויות פיב"א אפריקה

אליפות פיב"א אפריקה.
אליפות פיב"א אפריקה לנשים.
אליפות פיב"א אפריקה עד גיל 20 (לא נערכת יותר).
אליפות פיב"א אפריקה עד גיל 20 לנשים (לא נערכת יותר).
אליפות פיב"א אפריקה עד גיל 18.
אליפות פיב"א אפריקה עד גיל 18 לנשים.
אליפות פיב"א אפריקה עד גיל 16.
אליפות פיב"א אפריקה עד גיל 16 לנשים.
דירוג נוכחי לנבחרות פיב"א אפריקה

להלן דירוג הנבחרות בפיב"א אפריקה לפי הדירוג העולמי של פיב"א:
נבחרות ללא נקודות אינן מוצגות.
הערות שוליים

↑  דירוג נבחרות הגברים באפריקה באתר פיב"א
↑  דירוג נבחרות הנשים באפריקה באתר פיב"א
פיזה (נפה)

נפת פיזה  (באיטלקית: Provincia di Pisa) היא נפה במחוז טוסקנה שבאיטליה. היא משתרעת על שטח של 2,448 קמ"ר, ובשנת 2005 התגוררו בה 394,101 נפש. בירתה של הנפה בעיר פיזה.
הנפה גובלת בנפת לוקה במחוז טוסקנה בצפון, בנפת פירנצה ובנפת סיינה במחוז טוסקנה במזרח, בנפת גרוסטו במחוז טוסקנה בדרום, בנפת ליבורנו במחוז טוסקנה במערב.
ראו גם

יהדות פיזה
פקונדו קולידיו

פקונדו קולידיו (בספרדית: Facundo Colidio; נולד ב-4 בינואר 2000 ברפאלה, שבארגנטינה) הוא כדורגלן ארגנטינאי המשחק בעמדת החלוץ בריבר פלייט.
קריירת מועדונים

קולידיו נולד ברפאלה, שבארגנטינה, וגדל במחלקת הנוער של בוקה ג'וניורס, עד שב-20 בספטמבר 2017 עבר למחלקת הנוער של אינטר מילאנו מהסרייה א'.
ב-13 באוגוסט 2019 הושאל קולידיו לסנט טרוידן מליגת העל הבלגית. ב-25 בספטמבר ערך קולידיו את הופעת הבכורה שלו במועדון, כשנכנס בפתיחת ההארכה בניצחון 0–2 על לוון במסגרת הגביע הבלגי. ב-25 באוקטובר ערך קולידיו את הופעת הבכורה שלו בליגת העל הבלגית, כשנכנס כמחליף בדקה ה-77 בהפסד 0–4 לקורטרייק במסגרת המחזור העשירי.
ב-4 בינואר 2022 הושאל לשנה אחת לטיגרה.
ב-23 ביולי 2023 חתם בריבר פלייט עד לסוף שנת 2025, וזכה איתה בטרופאו דה קמפאונס ובסופר קאפ הארגנטינאי.
קריירה בינלאומית

קולידיו לקח חלק עם נבחרת ארגנטינה עד גיל 20 במסגרת אליפות אמריקה הדרומית עד גיל 20 2019, בו הגיעה נבחרתו עד למשחק הגמר והפסידה לנבחרת אקוודור עד גיל 20. קולידיו ערך שלוש הופעות בטורניר.
פלנקס (מערכת נשק)

| --- | --- |

 מידע כללי
 סוג:  מודל נשק 
 מדינה מייצרת:  ארצות הברית 
 יצרן:  ריית'יאון 
 שנת ייצור:  1980 
 תקופת השימוש:  1980–הווה (כ־44 שנים) 
 מערכה מרכזית:  מלחמת המפרץ 
 מערכות נשק
 חימוש עיקרי:  M61 וולקן 
 סוגי תחמיש:  פגז חודר שריון 
 
פלנקס (באנגלית: (Close In Weapon System) Phalanx CIWS) היא מערכת הגנה אקטיבית להשמדת טילים, רקטות וארטילריה בטווח קצר מבוססת תותחים מתוצרת ארצות הברית.
מבנה ומאפיינים

הפלנקס מורכבת ממערכת תותחים אוטומטיים ומכ"ם אמריקאים.
תותחי "פלנקס", אותם מייצרת החברה האמריקאית "ריית'יאון" (Raytheon), יועדו במקור להגנה על ספינות מפני טילים הנורים אליהן. סוללת "פלנקס" כוללת ארבעה תותחי M61A1 וולקן רב קניים בקליבר 20 מילימטרים ומכ"ם שעוקב אחר מעוף הטיל התוקף, מעריך את מסלולו ומורה לירות עליו מטווח של עד קילומטר וחצי. קצב האש של המערכת מגיע לחמישים עד שבעים וחמישה קליעים (פגזים) בשנייה, שמהירות הלוע שלהם עולה על קילומטר בשנייה.
תותחים כאלה היו מותקנים בכל ספינות הטילים של חיל הים הישראלי. הכוחות המזוינים של ארצות הברית הפעילו תצורה יבשתית של מערכת זו בהצלחה בעיראק, שם היא מגינה על בסיסיו מירי טילים ופצצות מרגמה. ישראל שקלה להצטייד בתצורה היבשתית, כאשר מערכת כיפת ברזל עדיין הייתה בפיתוח אך בהמשך העדיפה להפנות את המשאבים לפיתוח כיפת ברזל עקב שטח כיסוי גדול יותר ועקב יכולת התמודדות עם איומים נוספים כגון רקטות גראד.
כינויה הלא רשמי של המערכת הוא R2-D2 בשל דמיון הראדום של המערכת לרובוט מסדרת סרטי מלחמת הכוכבים.
שירות מבצעי

בשנת 1983 ו־1989 תוך כדי אימונים בירי חי של צי ארצות הברית נגד כטב"ם מטרה, יירטה המערכת את המטרה אולם שברי הכטב"ם נפלו על הספינה וגרמו לנזק ואף למוות.
בשנת 1991 במלחמת המפרץ נורו לעבר ספינות ארצות הברית ובריטניה טילים עיראקיים, חלק מהטילים יורטו על ידי הפלנקס.
בשנת 1996 הופל בטעות מפציץ A-6 אינטרודר של חיל הים האמריקאי, על ידי מערכת פלנקס של חיל הים היפני.
הכוחות המזוינים של ארצות הברית ובריטניה הפעילו תצורה יבשתית של מערכת (בשם Counter-RAM) זו בעיראק, שם היא הגנה על בסיסיהם מירי טילים ופצצות מרגמה.
ב-30 בינואר 2024, יירטה מערכת פלנקס בהצלחה טיל חות'י ששוגר כנגד משחתת אמריקנית בים האדום.
משתמשים

ארצות הברית ארצות הברית
הממלכה המאוחדת הממלכה המאוחדת
ישראל ישראל
קוריאה הדרומית קוריאה הדרומית
בלגיה בלגיה
תאילנד תאילנד
טורקיה  טורקיה
יפן יפן
מקסיקו מקסיקו
ניו זילנד ניו זילנד
פולין פולין
פקיסטן פקיסטן
פורטוגל פורטוגל
ערב הסעודית ערב הסעודית
אוסטרליה אוסטרליה
בחריין בחריין
קנדה קנדה
מצרים מצרים
הודו הודו
טאיוואן טאיוואן
הערות שוליים

↑  יוסי מלמן, שר הביטחון, אהוד ברק, הורה לרכוש מערכת הגנה נגד קסאמים, באתר הארץ, 21 באפריל 2009
↑  יוסי מלמן, דו"ח מבקר המדינה: סחבת בפריסת תותחי וולקן-פלנקס ליירוט רקטות, באתר הארץ, 2 במרץ 2009
↑  אילנה קוריאל ומיכל מרגלית, כל מה שרציתם לדעת על כיפת ברזל, כמעט, באתר ynet, 13 ביולי 2014
↑  יהושע בריינר‏, טילים נגד טילים (נגד טילים), באתר וואלה, 21 במרץ 2008
↑  Iwo Jima Officer Killed In Firing Exercise - Daily Press, web.archive.org, ‏2013-10-21
↑  HUMAN ERROR CITED IN DOWNING OF NAVY PLANE BY JAPANESE, scholar.lib.vt.edu
↑  טים ריפלי, UK deploys Phalanx C-RAM system to protect forces in Iraq, Janes Defense Weekly, ‏2007-05-30
↑  Oren Liebermann, Natasha Bertrand, US warship had close call with Houthi missile in Red Sea | CNN Politics, CNN, ‏2024-01-31 (באנגלית)
| הגנה מפני טילים בישראל  |
| --- | --- | --- |
| מערך ההגנה הרב-שכבתית של ישראל נגד רקטות וטילים | מערך ההגנה הרב-שכבתית של ישראל נגד רקטות וטילים |  |
| חץ 4 (בפיתוח) | טיל נגד טילים אקסו-אטמוספירי, מיועד לירוט טילים בליסטיים בעלי ראשי קרב מתפצלים בחלל |  |
| חץ 3 | טיל נגד טילים, מערכת הגנה אקסו-אטמוספירית נגד טילים בליסטיים ובפרט נגד טילים בליסטיים בין-יבשתיים |  |
| חץ 2 | טיל נגד טילים, מערכת הגנה נגד טילים ארוכי-טווח ובפרט נגד טילים בליסטיים |  |
| קלע חד (בפיתוח) | טיל נגד טילים, מערכת הגנה נגד טילים היפר-סוניים |  |
| קלע דוד | טיל נגד טילים, מערכת הגנה נגד רקטות וטילי קרקע-קרקע לטווחים בינוניים-ארוכים ונגד טילי שיוט וכלי טיס |  |
| יהלום | מערכת טילי MIM-104D פטריוט משופרים נגד מטוסים ונגד רקטות וטילים לטווחים בינוניים |  |
| כיפת ברזל | טיל נגד טילים, מערכת הגנה נגד רקטות וטילים לטווחים קצרים ובינוניים, וכן נגד מטוסים. התצורה הימית מכונה כיפת מגן. |  |
| מגן אור | מערכת הגנה מקומית מבוססת נשק לייזר נגד פצצות מרגמה ורקטות קצרות-טווח, ידועה גם כ"קרן ברזל". מערכת דומה, שככל הנראה בעלת יכולות קטנות יותר נקראת "להב אור". |  |
| מערכות ההגנה נגד טילים לכלי רכב, כלי טיס וכלי שיט | מערכות ההגנה נגד טילים לכלי רכב, כלי טיס וכלי שיט |  |
| לכלי טיס | לוחמה אלקטרונית • מוץ • נור • מגן רקיע |  |
| לכלי שיט | לוחמה אלקטרונית • ברק 1 • ברק 8 • ברק MX • כיפת מגן • תותח אוטומטי פלנקס (נוקמני) |  |
| לכלי רכב | מעיל רוח • חץ דורבן • מעגל איתן • כיפת רחפן |  |
| מערכות גילוי והתראה | מערכות גילוי והתראה |  |
| מכ"מים ומערכות התראה | מתקן המכ"ם בדימונה • מכ"ם אורן ירוק • מכ"ם אורן אדיר • מכ"ם ר"ז EL/M-2084‏ • מכ"ם EL/M-2083 • טל שמיים • הילה • צבע אדום |  |
| ערכים קשורים | ערכים קשורים |  |
| ראו גם |  מערך ההגנה האווירית של צה"ל • תעשייה ביטחונית בישראל • מנהלת חומה • רפאל מערכות לחימה מתקדמות • התעשייה האווירית לישראל • אלתא מערכות • אמפרסט מערכות • חץ (מערכת נגד טילים) |  |
מערכת פלנקס קרקעית
מפת מפעילי הפלנקס (בכחול)